GST Network
జిఎస్‌టి నెట్‌వర్క్‌కోసం రూ.800 కోట్ల రుణం
న్యూఢిల్లీ, అక్టోబరు 31: కేంద్ర ప్రభుత్వం కొత్తగా అమలుచేస్తున్న గూడ్స్‌ అండ్‌ సర్వీసెస్‌ ట్యాక్స్‌ నెట్‌వర్క్‌(జిఎస్‌టిఎన్‌) తన మౌలికవనరుల కల్పన కోసం వివిధ బ్యాంకుల నుంచి రూ.800 కోట్లు రుణపరపతిని తీసుకుంటున్నది. వచ్చే ఏడాది ఏప్రిల్‌ నుంచి అమలయ్యే ఈ కొత్త జిఎస్‌టి విధి విధానాల అమలుకు నెట్‌వర్క్‌ను ప్రభుత్వం ఏర్పాటుచేసింది. లాభదాయకతలేని, ప్రభుత్వేతర, ప్రైవేటు లిమిటెడ్‌ కంపెనీగా కేంద్ర రాష్ట్ర ప్రభు త్వాలు ఈనెట్‌వర్క్‌ను ప్రమోట్‌చేస్తున్నాయి. సంస్థ ముందుగా 250 కోట్లు మూలధన నిధులుగాను, మరో 550 కోట్లు దీర్ఘకాలిక రుణంగా దేశీయ బ్యాంకర్ల నుంచి రుణపరపతిని తీసుకుంటుందని సంస్థ ఛైర్మన్‌ నవీన్‌కుమార్‌ వెల్లడించారు. కేంద్ర ప్రభుత్వం ఈ సంస్థలో 24.5 శాతం వాటాతోను, రాష్ట్ర ప్రభుత్వాలు అదేస్థాయిలో వాటాతో ఉం టాయి. మిగిలిన 51శాతం వాటాను ప్రైవేటు ఆర్ధిక సంస్థలు కలిగిఉంటాయి. మొత్తం అధీకృత మూల ధనం రూ.10 కోట్లు. రూ.4.90 కోట్లు కేంద్ర రాష్ట్రప్రభుత్వాల నుంచి వస్తుంటే, 5.10 కోట్లు ప్రైవేటు సంస్థల నుంచి వస్తాయి. జిఎస్‌టిఅమలు కు అవసరమైన ఇన్‌ఫ్రా వ్యయం సుమారు రూ.1380కోట్లుగా ఉంటుందని నవీన్‌కుమార్‌ వెల్ల డించారు. ఈ మొత్తంకోసం 550 కోట్లు మౌలిక వనరులకు కేటాయిస్తున్నట్లు అంతేకాకుండా కొంత వర్కింగ్‌ కేపిటల్‌ పరిమితిని కూడా కోరుతున్నట్లు ఆయన తెలిపారు. 2013 మార్చి 28వ తేదీ నుంచి ప్రారంభించిన తర్వాత జిఎస్‌టిఎన్‌ ఇప్పటి వరకూ 64 కోట్లు వెచ్చించింది. కేంద్ర ప్రభుత్వం 315 కోట్లు మొదటి మూడు సంవత్సరాలకోసం మంజూరు చేసింది. ప్రభుత్వం గ్రాంటు రూపంలో 120 కోట్లు విడుదలచేస్తే 64 కోట్లు ఖర్చుచేసా మని, మిగిలిన మొత్తం ప్రభుత్వానికి వాపసు చేయాల్సి ఉందన్నారు. ప్రభుత్వం నుంచి హామీ పూర్వక పత్రం అందుకున్న తర్వాత జిఎస్‌టిఎన్‌ ఐదేళ్ల రుణపరపతిని రూ.550 కోట్లు వివిధ బ్యాం కుల నుంచి సమీకరిస్తుంది. 250 కోట్లు వర్కింగ్‌ కేపిటల్‌ అవసరం అవుతుందని కోరామని, ఈ మొత్తం విడుదలలో జాప్యం జరిగితే బ్యాంకుల నుంచి రుణం తీసుకుంటామని నవీన్‌కుమార్‌ వివ రించారు. జిఎస్‌టి అమలుకు అవసరమైన ఐటి మౌలిక వనరులు, సేవలు అందించేందుకు జిఎన్‌టి నెట్‌వర్క్‌ను లాభాపేక్షలేని స్వతంత్రసంస్థగా కేంద్ర రాష్ట్ర ప్రభుత్వాలు ప్రమోట్‌ చేస్తున్నట్లు వివరించారు.